CELEX: C2005/182/75
Language: fi
Date: 2005-07-23 00:00:00
Title: Asia T-188/05: Joël De Bryn 2.5.2005 Euroopan yhteisöjen komissiota vastaan nostama kanne

23.7.2005   
            
            
               FI
            
            
               Euroopan unionin virallinen lehti
            
            
               C 182/40
            
         Joël De Bryn 2.5.2005 Euroopan yhteisöjen komissiota vastaan nostama kanne
   (Asia T-188/05)
   (2005/C 182/75)
   Oikeudenkäyntikieli: ranska
   Joël De Bry, kotipaikka Woluwé-St-Lambert (Belgia), on nostanut 2.5.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Sébastien Orlandi, Albert Coolen, Jean-Noël Louis ja Etienne Marchal.
   Kantaja vaatii, että ensimmäisen oikeusasteen tuomioistuin
   
               1.
            
            
               kumoaa päätöksen, jolla vahvistettiin kantajan urakehitystä vuonna 2003 koskeva kertomus
            
         
               2.
            
            
               velvoittaa vastaajan maksamaan yhden euron suuruisen summan, jota voidaan korottaa oikeudenkäynnin aikana, sekä korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteensa tueksi kantaja vetoaa ensinnäkin hänen arviointikertomuksensa laatineella arvioijalla, joka on virka-asteeltaan samalla tasolla kuin hän itse, olleeseen objektiiviseen eturistiriitaan.
   Lisäksi hän väittää, että hänen ansioidensa arvioinnissa on tehty arviointivirheitä, ja hän vetoaa ristiriitaan saamiensa kommenttien ja arvosanojen välillä.
   Lopuksi kantaja vetoaa henkilöstösääntöjen 43 artiklan yleisten täytäntöönpanosäännösten rikkomiseen, siihen, että asiassa on menetelty uuden urakehitystä painottavan järjestelmän päämäärien ja tavoitteiden vastaisesti, perusteluvelvollisuuden laiminlyöntiin, puolustautumisoikeuksien loukkaamiseen sekä henkilöstösääntöjen 26 artiklan rikkomiseen.